**IZVJEŠĆE O EDUKACIJI - ERASMUS+ KA1 PROJEKT, MOBILNOST UČITELJA**

Naziv seminara: **STRUCTURED EDUCATIONAL VISIT TO SCHOOLS/INSTITUTES & TRAINING SEMINARS IN SPAIN, Malaga 20. – 26. 10. 2019.**

U listopadu od 20. do 26. 2019. g. u španjolskom gradu Malagi sudjelovala sam u edukacijskom tečaju ***STRUCTURED EDUCATIONAL VISIT TO SCHOOLS/INSTITUTES &* *TRAINING SEMINARS IN SPAIN*** u organizaciji *English Metters*a i *University of Jaén / University of Málaga / University of Granada.*

Sudionci seminara bili su učitelji, pedagozi i ravnatelji iz različitih europskih zemalja: Češke, Finske, Irske, Italije, Latvije, Litve, Slovenije, Švedske i Hrvatske čiji sam bila jedini predstavnik. Iz Španjolske – države domaćina troje voditelja-mentora nas je vodilo kroz seminrski program i terensku nastsvu. Po brojnosti sudionika istaknula se skupina Šveđana i Talijana, više profesora i ravnatelja iz različitih škola i gradova. U uvodnom dijelu svi su sudionici trebali ukratko predstaviti sebe, svoj grad i zemlju iz koje dolaze.

Cilj seminara je promocija međukultularnog učenja i europske dimenzije u obrazovanju, diseminacija ideja u učiteljskoj praksi kroz edukacijsku zajednicu Europe.

Tečaj je bio strukturiran na sljedeći način: 11 seminarskih programa, edukacije kroz zanimljiva predavanja i radionice uglavnom kroz jutro i 4 posjeta – terenska nastava u popodnevnim satima, a tijekom slobodnih popodneva/večeri svi sudionici morali su raditi na vlastitom porfelju koji će prezentirati voditeljima-mentorima i polaznicima zadnjeg dana tečaja predviđenog za završne aktivnosti.

U seminarskom uvodnom programu saznali smo sve o programu Erasmus+ KA1 u organizaciji *English Metters*a i njihovih izvrsnih voditelja Stephanny, Amelije i Eduarda, upoznali sliku španjolskog društva kroz povijest, španjoslki obrazovni sustav, po skupinama dobili raspored organizacije posjeta različitim školama i saznali koje aktivnosti moramo obaviti samostalno te na koji način ćemo ih prezentirati.

Najosnovnije informacije dobili smo o prometu u Malagi i okolici, tutnuli su nam mape u ruke i uskoro smo svi savladavali udaljenost hotelski smještaj – dogovorena stanica sastajanja i polaska prema odredištu. No ubrzo smo shvatili kako ćemo se najbolje snalaziti po gradu i izvan njega uz pomoć vlastite inteligencije, *Google Map*a i *Siri,* naravno oslonivši se i na vlastito znanje engleskog jezika pokupljenog učenjem u školi ili onako usput iz filmova, glazbe, putovanja, interneta... Ja sam se redovito držala one: Tko pita, ne skita!

Kroz predavanja na Visokom tehničkom i informatičkom učilištu najprije nam je prezentiran andaluzijski obrazovni sustav, a zatim smo dobili nešto više saznanja o radu s darovitim učenicima u izlaganju dviju studentica, nakon čega smo po skupinama radili na učeničkom portfelju. Slušali smo interpretaciju Lorcine Cordobe na jeziku-originalu kojim je pisana.

U sklopu programa ***Educational organisation and management of******learnining***posjetili smo po skupinama različite odgojno-obrazovne ustanove, od predškolskog *programa do sveučilišnog obrazovanja (IES Cartima, CEIP Nuestra Senora de Gracia i Colegio Leon* XIII.) i upoznali se s načinom rada i izvorima financiranja tih odgojno-obrazovnih ustanova, o organizaciji nastave u redovnom programu i programu učenika s posebnim potrebama, organizaciji izvanškolskih aktivnosti, raznim projektima i suradnjom s roditeljima i lokalnom zajednicom.

Tijekom prva tri dana u popodnevnim satima imali smo dva posjeta – terensku nastavu pod nazivom ***Malaga Secrets****:* ***Teatro Romano & Alcazaba*** (utvrda ponad grada) i posjet Pikasovoj izložbi ***Museo Picasso Malaga*** gdje nam je Eduardo održao vrlo zanimljivu prezentaciju o životu i djelu ovog znamenitog umjetnika svjetskoga glasa.

Na Sveučilištu u Granadi - Fakultetu za filozofiju i knjiženost, odslušali smo predavanje profesora engleske književnosti „Otkrivanje/viđenje Španjolske iz perspektive stranaca“, a isti profesor nas je vodio kroz terensku nastavu ***Granada Secrets – La Cartuja: Carthusian Monestery,*** gdje smo imali priliku vidjeti prekrasan dio španjolske barokne arhitekture, a kasnije smo još posjetili i ***Alhambru – Nasrid Palaces*** i saznali ponešto o arapskoj (muslimanskoj) kulturi i njezinim utjecajima u ovom dijelu Španjolske. Uživali smo u pogledu, mirisu, upijali nove informacije šetnjom kroz bogatu povijest na mjestima gdje su se isprepleli različiti utjecaji, istočni i zapadni, stilovi, kulture, vjere, jezici...

Zadnjeg dana sudionici su na završnim aktivnostima iznosili povratne informacije i razmišljanja vezana za održanu edukaciju proteklih dana, raspravljali o strategiji diseminacije viđenog i naučenog u vlastitoj praksi u svojoj školi, gradu, državi, po skupinama su predstavljeni portfelji, a na kraju je uslijedila evaluacija programa. I ,naravno, pozdrav sa svima uz osjećaj kako je sve tako brzo prošlo, kao da smo jučer stigli iz svojih različitih zemalja, a za par sati svi ćemo biti negdje u visinama, svatko na svom letu, ali pod istim nebom... I s dojmovima koje prenosimo dalje svojim kolegama, ravnateljima, učenicima...